Oulun rautatieasema

Oulun rautatieasema () sijaitsee Oulun keskustassa, Matkahuollon ja linja- autoaseman välittömässä läheisyydessä, kävelyetäisyyden päässä keskustan ja Raksilan palveluista. Oulussa risteävät rataosat Seinäjoki–Oulu, Oulu–Tornio ja Oulu–Kontiomäki. Oulu on Pohjois-Suomen tärkein risteysasema, ja sen kautta kulkee Suomen ainoa raideyhteys 65. leveyspiirin pohjoispuolelle. Lipunmyynti lopetettiin Oulussa vuoden 2020 aikana ja siitä lähtien asemalla on ollut ainoastaan lippuautomaatti. == Jakautuminen == Nykyinen Oulun liikennepaikka () jakautuu seuraaviin osiin: * Oulu Nokela (Nok), liikennepaikan ja tavararatapihan eteläisin osa * Oulu Oritkari (Ori), Oulun satama ja yhdistettyjen kuljetusten terminaali * Oulu tavara (Olt), tavararatapiha * Oulu asema (Ol), henkilöliikenteen asema * Oulu Tuira (Tua), Tuiran asema, mukaan lukien Toppilan ratapiha == Liikenteenohjauskeskus == Oulussa sijaitsee myös liikenteenohjauskeskus, joka vastaa rautatieliikenteen ohjauksesta seuraavilla rataosilla: * * Ylivieska–Oulu * * * * * * * Kontiomäki–Vuokatti–Lahnaslampi == Henkilöliikenteen asema == === Liikenne === Henkilöliikenteen asema on Oulun liikennepaikan pohjoisin osa. Se sijaitseen Vaaran ja Raksilan kaupunginosien välisellä alueella, heti ydinkeskustan itäpuolella. Oulu on henkilöliikenteen tärkeä vaihtopaikka: useimmista pohjoisesta Rovaniemeltä, Kemijärveltä ja Kolarista saapuvista junista on vaihtoyhteys itään Kajaaniin, Kuopioon, Pieksämäelle ja Kouvolaan. === Junien lähtöraiteet === https://www.vr.fi/cs/vr/doc/20191215_OL_70x100_HEIK.pdf viitattu 1.1.2010. * Raiteelta 1 liikennöi valtaosa päiväjunista Helsinkiin sekä IC 23 Rovaniemelle. * Raiteelta 2 liikennöi junat Kuopion suuntaan sekä kaksi päiväjunaa Rovaniemelle. * Raiteelta 3 liikennöidään yöjunat sekä Kolarin/Kemijärven että Helsingin suuntiin. Tämän lisäksi tältä raiteelta liikennöidään kaksi iltajunaa Helsinkiin sekä IC 70 Kuopion kautta Helsinkiin. === Asemarakennus === Asemarakennus on rakennettu Pohjanmaan radan valmistuttua 1886, ja sitä on laajennettu useaan otteeseen. Rakennustyyliltään asemarakennus noudattaa muiden Pohjanmaan radan asemarakennusten tyyliä ja sen suunnittelija lienee rautatiehallituksen arkkitehti Knut Nylander. Asemarakennusta on myöhemmin laajennettu. Laajennusosan suunnitelman laati Bruno Granholm. Asema-alueella on myös muita vanhoja rakennuksia, kuten entinen asemaravintola (rak. 1929: toimi liikenteenohjauskeskuksena 1985–2003), tiilinen asuin- ja toimistorakennus (1929) ja joitain asuinkäytössä olevia puurakennuksia vuosilta 1899 ja 1905. === Tulevaisuus === Oulun rautatieaseman alueelle ollaan suunnittelemassa Oulun asemakeskusta, joka sisältäisi VR:n henkilöliikenteen toiminnot sekä runsaasti liiketilaa. Kauppakeskushankkeella pyritään yhdistämään ydinkeskustan ja Raksilan kaupalliset alueet. Kauppakeskussuunnitelma herätti runsaasti keskustelua oululaisessa mediassa, sillä keskuksen alta puretaan asema-alueen vanhat rakennukset asemarakennusta ja entistä asemaravintolaa lukuun ottamatta. Korkein hallinto-oikeus on hylännyt kauppakeskuksen asemakaavaa koskevat valitukset elokuussa 2007. == Tavararatapiha == Oulun tavararatapiha sijaitsee henkilöaseman eteläpuolella, pääasiassa Limingantullin kaupunginosan alueella ja Nokelan kaupunginosan länsipuolella. Ratapiha jakautuu useampaan osaan. Myös varikkotoimintoja on. Ratapihaan kuuluvaksi lasketaan myös Oulun sataman sekä yhdistettyjen kuljetusten terminaalin raiteistot. == Kuvia == Tiedosto:Train in Oulu.JPG|Pendolino-juna vanhassa värityksessään aseman itäraiteella Tiedosto:Oulu rail yard July 2008 001.jpg|Oulun tavararatapihaa. Puutavarakuljetus käynnissä, veturina Dr16. Tiedosto:Oulu rail yard July 2008 002.jpg|Tavararatapihaa. Puutavarakuljetus käynnissä. Tiedosto:Oulu rail yard July 2008 004.jpg|Tavararatapihaa. Tiedosto:Oulu rail yard July 2008 003.jpg|Tavararatapihaa. Puutavarakuljetus käynnissä, vetureina Dv12-pari. Tiedosto:Oulu locomotive stable July2008 000.jpg|Veturitalli. Tiedosto:Oulu locomotive stable July2008 002.jpg|Veturitalli. Oikealla Pohjois-Suomen Rautatieharrastajien sininen lättähattujuna. == Lähteet == == Aiheesta muualla == * Oulun rautatieasema (vr.fi) Rautatieasema Luokka:Pohjois- Pohjanmaan henkilöliikenteen rautatieliikennepaikat Luokka:Vaara Luokka:Bruno Granholmin suunnittelemat rakennukset Luokka:Seulonnan keskeiset artikkelit Luokka:Suomen 1880-luvulla rakennetut rautatieliikennepaikat